4.

TEREPJÁRÓ JÁRMŰVEK (G jelzés) 4.1. A két tonnát meg nem haladó megengedett össztömegű, az N1 kategóriába sorolt járművek és az M1 kategóriába sorolt járművek terepjáró járműnek minősülnek, ha rendelkeznek — legalább egy első tengellyel és legalább egy hátsó tengellyel, amelyeket együttes meghajtásra terveztek, ideértve azokat a járműveket is, amelyeknél az egyik tengely meghajtása kikapcsolható, — legalább egy differenciálmű-zárral vagy legalább egy hasonló hatású mechanizmussal, és ha önálló járműként fel tudnak menni egy 30 %-os emelkedőn, amit számítással kell igazolni. Emellett a következő hat követelményből legalább ötnek meg kell felelniük: — a megközelítési szög legalább 25°, — az elhagyási szög legalább 20°, — a terepszög legalább 20°, — a szabad magasság az első tengely alatt legalább 180 mm, — a szabad magasság a hátsó tengely alatt legalább 180 mm, — a szabad magasság a tengelyek között legalább 200 mm. 4.2. Az N1 kategóriába sorolt, két tonnát meghaladó megengedett össztömegű, illetve az N2, M2 vagy M3 kategóriába sorolt, 12 tonnát meg nem haladó megengedett össztömegű járműveket akkor kell terepjáró járműnek tekinteni, ha minden kereküket egyidejű meghajtásra tervezték, ideértve azokat a járműveket is, amelyeknél az egyik tengely meghajtása kikapcsolható vagy megfelelnek a következő három követelménynek: — legalább egy első és legalább egy hátsó tengelyüket egyidejű meghajtásra tervezték, ideértve azokat a járműveket is, amelyeknél az egyik tengely meghajtása kikapcsolható, — legalább egy differenciálmű-zárral vagy legalább egy hasonló hatású mechanizmussal rendelkeznek, — fel tudnak menni önálló járműként egy 25 %-os emelkedőn, amit számítással kell igazolni. 4.3. Az M3 kategóriába sorolt, 12 tonnát meghaladó megengedett össztömegű, illetve az N3 kategóriába sorolt járműveket akkor kell terepjáró járműnek tekinteni, ha kerekeiket egyidejű meghajtásra tervezték, ideértve azokat a járműveket is, amelyeknél az egyik tengely meghajtása kikapcsolható, vagy megfelelnek a következő követelményeknek: — legalább kerekeik fele hajtott, — legalább egy differenciálmű-zárral vagy legalább egy hasonló hatású mechanizmussal rendelkeznek, — fel tudnak menni önálló járműként egy 25 %-os emelkedőn, amit számítással kell igazolni, továbbá a következő hat követelményből legalább négy teljesül: — a megközelítési szög legalább 25°, — az elhagyási szög legalább 25°, — a terepszög legalább 25°, — a szabad magasság az első tengely alatt legalább 250 mm, — a szabad magasság a tengelyek között legalább 300 mm, — a szabad magasság a hátsó tengely alatt legalább 250 mm. 4.4. Terhelési és vizsgálati feltételek 4.4.1. Az N1 kategóriába sorolt, két tonnát meg nem haladó megengedett össztömegű és az M1 kategóriába sorolt járműveknek menetkész állapotban kell lenniük, azaz rendelkezniük kell hűtőfolyadékkal, kenőanyaggal, tüzelőanyaggal, szerszámokkal, pótkerékkel és gépkocsivezetővel (lásd az I. melléklet (°) lábjegyzetét). 4.4.2. A 4.4.1. pontban említettektől eltérő gépjárműveket a gyártó által megadott műszakilag megengedett legnagyobb össztömegig meg kell terhelni. 4.4.3. Az előírt meredekségű emelkedők (25 % és 30 %) megmászásának képességét egyszerű számítás útján kell ellenőrizni. Különleges esetekben a műszaki szolgálatok a típusba tartozó egyik jármű tényleges vizsgálatát kérhetik. 4.4.4. A megközelítési szögek, elhagyási szögek és a terepszögek mérésekor a védőeszközök alkalmazása nem vehető figyelembe. 4.5. A szabad magasság meghatározásai és vázlatai (A megközelítési szögek, elhagyási szögek és terepszögek meghatározásaihoz lásd az I. melléklet na, nb és nc lábjegyzetét.) 4.5.1. A „szabad magasság a tengelyek között”: a talaj síkja és a jármű legalacsonyabb rögzített pontja közötti legrövidebb távolság. A soktengelyes forgóvázakat egy tengelynek kell tekinteni. 4.5.2. A „szabad magasság egy tengely alatt”: egy tengelyen a kerekek (ikerabroncsok esetén a belső kerekek) abroncsnyoma középpontján áthaladó, a járműnek a kerekek közötti legalacsonyabb rögzített pontját érintő körív legmagasabb pontja alatti távolságot jelenti. A járműnek egy merev része sem nyúlhat be az ábrán árnyékolással jelölt területre. Ahol szükséges, több tengely szabad magasságát elrendezésüknek megfelelően kell megjelölni, mint például 280/250/250. 4.6. Kombinált megjelölés A „G” jelzés az „M” és az „N” jelzéssel is társítható. Például a terepjáró használatra alkalmas N1 kategóriába sorolt jármű jelzése N1G.